b'\n_START_ARTICLE_\nSimon Kj\xc3\xa6r\n_START_SECTION_\nUngdoms\xc3\xa5rene\n_START_PARAGRAPH_\nSimon Kj\xc3\xa6r spilte i de tidlige ungdoms\xc3\xa5r i Lund IF, som er den lokale fotballklubben i byen Lund, hvor han er oppvokst._NEWLINE_Etter \xc3\xa5 ha vist sitt talent i en tidlig alder, ble Kj\xc3\xa6r hentet til talentlaget i Horsens, hvor han som andre\xc3\xa5rs lilleputtspiller ble tatt ut til guttelaget i AC Horsens. Deretter ble han hentet til fotballakademiet i FC Midtjylland, hvor han utviklet seg ytterligere, og etter et par sesonger banken han p\xc3\xa5 d\xc3\xb8ren til en plass p\xc3\xa5 f\xc3\xb8rstelaget.\n_START_SECTION_\nFC Midtjylland\n_START_PARAGRAPH_\nKj\xc3\xa6r fikk sin etterlengtede debud i de beste rekkene SAS ligaen den 30. september 2007, p\xc3\xa5 hjemmebane i Herning mot AGF. Han spilte hele kampen, som FC Midtjylland vant 2\xe2\x80\x930. Senere spilte han som fast spiller i midtforsvaret p\xc3\xa5 f\xc3\xb8rstelaget._NEWLINE_I for\xc3\xa5ret 2008 valgte FC Midtjylland \xc3\xa5 akseptere et stort tilbud fra den italienske klubben Palermo. \xc2\xabMillion\xc3\xa6r-Kj\xc3\xa6r\xc2\xbb var overskriftene i mediene da den konkrete avtalen ble kjent for offentligheten, hvor det blant annet kom frem at handelen kom til \xc3\xa5 koste Palermo omkring 4,5 millioner euro (ca. 35 millioner NOK.) i overgangssum, samtidig med at Simon Kj\xc3\xa6r kunne heve en \xc3\xa5rsl\xc3\xb8nn p\xc3\xa5 ca. 6 millioner danske kroner i en alder av 19\xe2\x80\x9320 \xc3\xa5r. Simon Kj\xc3\xa6r gikk derfor til Palermo sommeren 2008 p\xc3\xa5 en 5-\xc3\xa5rig kontrakt.\n_START_SECTION_\n2008-09\n_START_PARAGRAPH_\nDen f\xc3\xb8rste tiden i Palermo ble, p\xc3\xa5 grunn av problemer med det italienske spr\xc3\xa5ket, en noe vanskelig start p\xc3\xa5 \xc2\xabLa Dolce Vita\xc2\xbb (Det s\xc3\xb8te liv). Kj\xc3\xa6r fikk beskjed om at han ikke var aktuell for en startplass f\xc3\xb8r det italienske spr\xc3\xa5ket var p\xc3\xa5 plass. Ved presentasjonen i Palermo fortalte han, at han alltid har beundret lag som FC Barcelona. En av de italienske journalistene spurte da hvilken forsvarsspiller Kj\xc3\xa6r ville sammenligne seg selv med, hvorp\xc3\xa5 unge Kj\xc3\xa6r svarte, Rafael Marquez._NEWLINE_Spr\xc3\xa5kproblemene overvant Kj\xc3\xa6r raskt, ettersom han ogs\xc3\xa5 hadde hatt undervisning i italiensk i Danmark i tiden f\xc3\xb8r han skulle flytte til Italia. Dermed fikk han sin debut kort tid etter sesongstart, da han ble satt til \xc3\xa5 spille i midtforsvaret i andre omgang av kampen mot Fiorentina i den 8. serierunden 26. oktober 2008._NEWLINE_Simon Kj\xc3\xa6r spilte seg deretter relativt raskt til en fast plass p\xc3\xa5 laget, etter at spr\xc3\xa5kferdighetene var p\xc3\xa5 plass. Det danske stortalentet viste store defensive kvaliteter, og kom hurtig i de italienske storklubbenes s\xc3\xb8kelys, etter flere gode prestasjoner. Kj\xc3\xa6r ble ogs\xc3\xa5 tatt ut p\xc3\xa5 \xc2\xabrundens lag i Serie A\xc2\xbb. Ut over det defensive har Kj\xc3\xa6r ogs\xc3\xa5 utmerket seg med offensive kvaliteter, som Palermos mestscorende forsvarsspiller i Serie A i sesongen 2008\xe2\x80\x9309, med tre scoringer. Scoringene i Serie A har kommet mot Chievo Verona, Lecce og Bologna. Det f\xc3\xb8rste m\xc3\xa5let kom allerede i den tredje kampen, etter at han hadde v\xc3\xa6rt n\xc3\xa6r ved \xc3\xa5 score i tidligere kamper._NEWLINE_Simon Kj\xc3\xa6r har en klausul i sin kontrakt med Palermo, som sier at han kan kj\xc3\xb8pes fri for 12 millioner euro._NEWLINE_I debutsesongen spilte han 27 ligakamper, med 4 gule kort, 3 scoringer og i alt 2\xc2\xa0029 minutters spilletid.\n_START_SECTION_\n2009-10\n_START_PARAGRAPH_\nI gjennom hele forsesongen jobbet Kj\xc3\xa6r hardt med sine lagkamerater og kom blant annet p\xc3\xa5 scoringslisten mot Denizlispor i Palermos treningsopphold i \xc3\x98sterrike. Da sesongen startet var Kj\xc3\xa6r igjen med fra start og fikk spille samtlige minutter._NEWLINE_Kj\xc3\xa6r vant ogs\xc3\xa5 prisen \xc2\xab\xc3\x85rets mandlige talent 2009\xc2\xbb foran Nicklas Bendtner fra Arsenal FC og Christian Eriksen fra Ajax Amsterdam.\n_START_SECTION_\nU-landslag\n_START_PARAGRAPH_\nSimon Kj\xc3\xa6r debuterte som 17-\xc3\xa5ring for Danmarks U19-landslag. Med gode prestasjoner i landskapene og stigende suksess p\xc3\xa5 FC Midtjyllands andrelag ble Kj\xc3\xa6r kaptein for U19-landslaget. Han spilte ti kamper og scoret ett m\xc3\xa5l p\xc3\xa5 U19-landslaget._NEWLINE_Etter skiftet til Palermo ble han tatt ut til U21-landslaget til en treningskamp mod Tyskland, hvor han ble utropt som Danmarks beste spiller. Ogs\xc3\xa5 en enkelt U20-landskamp har han spilt.\n_START_SECTION_\nA-landslaget\n_START_PARAGRAPH_\nEtter Martin Laursens noe overraskende forfall til A-landslaget \xe2\x80\x93 like f\xc3\xb8r hans karrierestopp \xe2\x80\x93 skulle et nytt forsvar spilles sammen frem mot landslagets kvalifiseringskamper til fotball-VM 2010_NEWLINE_I den anledning ble Simon Kj\xc3\xa6r tatt ut p\xc3\xa5 A-landslaget for f\xc3\xb8rste gang, mot Hellas, men fikk ikke spilletid._NEWLINE_Simon Kj\xc3\xa6r ble tatt ut til p\xc3\xa5 det danske A-landslaget for andre gang den 25. mai 2009, i forkant av den viktige kvalifiseringskampen mot erkerivalen Sverige. Han spilte hele kampen, som Danmark vant 1\xe2\x80\x930, og felte underveis svenskenes Olof Mellberg, slik at Sverige fikk straffespark._NEWLINE_Han ble tatt ut i Danmarks tropp til VM i fotball 2018 i Russland.'